Неўзабаве пачалася актыўная праца – дзясяткі, а можа і сотня, беларускіх пісьменьнікаў уселіся за свае працоўныя сталы, выдаючы на гара раманы за 2-3 месяцы. Праўда, праца гэтая кіпела на культурным полі суседняй краіны – Расеі. Неяк Уладзімір Сьцяпан у полацкай кнігарні падвёў мяне да паліцы, разьвёў максімальна рукі ў бакі, ахапіўшы цэлую бібліятэчку кніг, і сказаў: вось гэта напісаў я.